NaiveNeuron/SloPal huggingface dataset:
Paška, Pavol, predseda NR SR (2013-09-12):
Vážené pani poslankyne, vážení páni poslanci, budeme teraz pokračovať v rokovaní programu 23. schôdze hlasovaním o návrhu na voľbu dvoch podpredsedov Najvyššieho kontrolného úradu. Ešte predtým, ako vykonáme voľbu, budeme hlasovať na základe návrhu skupiny poslancov o tom, že sa voľba dvoch podpredsedov Najvyššieho kontrolného úradu vykoná tajným hlasovaním. Poprosím vás o prezentáciu a budeme hlasovať o tomto návrhu, ktorý žiada skupina poslancov. (Hlasovanie.) 82 prítomných, 79 bolo za, 1 proti, 2 nehlasovali. Konštatujem, že na základe návrhu skupiny poslancov sme schválili, aby sa voľba dvoch podpredsedov Najvyššieho kontrolného úradu vykonala tajným hlasovaním. Pristúpime teraz k samotnému tajnému hlasovaniu. Poprosím vás, aby ste pri označovaní volebného lístka nezabudli, že pri každom z kandidátov je potrebné uviesť vašu pozíciu, to znamená či „za“, či „proti“, alebo „zdržiavam sa“. Hlasovací lístok, samozrejme, je neplatný, ak nie je voľba označená u obidvoch kandidátov. Poprosím najprv všetkých overovateľov, aby sa ujali svojej funkcie, a súčasne ich prosím, aby využili svoje právo voliť ako prví. A teraz pristúpime k samotnému tajnému hlasovaniu. (Akt tajného hlasovania.)
Kollár, Boris, predseda NR SR (2022-06-23):
Pán poslanec Ďurica, nech sa páči.
B. Bugár, podpredseda NR SR: (2001-10-30):
M. Podhradská, poslankyňa: Ďakujem za slovo, pán predse-dajúci. Ak som tomu správne rozumela, tak pán poslanec Faič v podstate predpokladá, že tento návrh prejde do druhého čítania a v druhom čítaní chce navrhnúť, aby Národná rada zaviazala vládu na pripravenie časového harmonogramu presunu finančných zdrojov zo  štátnych fondov na regionálnu úroveň. Nehnevajte sa, pán poslanec, ale po skúsenostiach, ktoré máme s takzvanými odporúčaniami a uzneseniami, ktoré Národná rada prijíma vždy ako nejakú  medzistanicu len preto, aby schválila niečo nerozumné, s čím vláda príde, a aby, hoci sa vy vnútorne bránite tomu, lebo viete, že to nie je dobré, aby sa nakoniec zahlasovalo za, myslím si, že toto nie je dobré riešenie. Lebo keby vláda plánovala alebo predpokladala, že raz k tomu dôjde, že tie peniaze z centra pôjdu na regióny, tak sa to spomenie už v tomto materiáli. Je pozoruhodné, že sa to nespomenulo už aj kvôli tomu, čo tu spomínal pred chvíľou pán poslanec Maňka. Lebo naozaj pri rokovaní so ZMOS-om, keď sa hovorilo o východiskách financovania verejnej správy, sa hovorilo o tom, že štátne fondy sa zrušia a že finančné zdroje sa presunú na regióny, aby sa o rozdeľovaní týchto financií rozhodovalo na tejto úrovni. Keďže to bolo len zavádzanie vlády na to, aby si získala súhlas ZMOS-u s východiskami financovania verejnej správy, tak v podstate v tomto materiáli úplne tento prísľub ignoruje. Dokazuje to napokon aj list, ktorý sme dostali od predsedu Združenia miest a obcí Slovenska pána Sýkoru, ktorý o týchto veciach hovorí. A práve preto, že sa vláda takto zachovala, ZMOS navrhnuté zrušenie štátnych fondov charakterizuje  ako ďalšie obmedzenie tvorby finančných zdrojov pre územnú samosprávu.
Bittó, Cigániková, Jana, poslankyňa NR SR (2021-02-05):
S tými dvadsiatimi štyrmi sa pôjdem porozprávať. Pán predsedajúci, prosím, dajte hlasovať o tom, že Národná rada prideľuje predložený návrh zákona na prerokovanie Ústavnoprávnemu výboru Národnej rady a Výboru Národnej rady Slovenskej republiky pre zdravotníctvo, pričom gestorským výborom bude výbor pre zdravotníctvo a aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
Viskupič, Marián, poslanec NR SR (2022-05-06):
Ďakujem za slovo. Vážený pán predsedajúci, vážený pán guvernér, vážené pani poslankyne, páni poslanci, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vystúpil k návrhu guvernéra Národnej banky Slovenska na voľbu člena Rady pre rozpočtovú zodpovednosť ako spravodajca Výboru Národnej rady Slovenskej republiky pre financie a rozpočet. Predmetný návrh bol doručený poslancom Národnej rady ako tlač 964. Guvernér Národnej banky Slovenska v súlade s čl. 3 ods. 2 ústavného zákona Národnej rady Slovenskej republiky č. tristo... 493/2011 Z. z. o rozpočtovej zodpovednosti v znení neskorších predpisov predložil tento návrh a zároveň požiadal o jeho prerokovanie na schôdzi Národnej rady. Predseda Národnej rady posúdil uvedený návrh podľa zákona o rokovacom poriadku a svojím rozhodnutím č. 996 z 31. marca 2022 pridelil tento návrh Výboru Národnej rady Slovenskej republiky pre financie a rozpočet na prerokovanie s termínom do 25. apríla 2022. Gestorský výbor prerokoval návrh guvernéra Národnej banky Slovenska na voľbu člena Rady pre rozpočtovú zodpovednosť Mgr. Martina Šustra, PhD., a prijal k nemu uznesenie č. 320 z 26. apríla 2022, v ktorom súhlasil s návrhom guvernéra Národnej banky Slovenska na voľbu člena Rady pre rozpočtovú zodpovednosť Mgr. Martina Šustra, PhD., a odporučil 1. zvoliť na návrh guvernéra Národnej banky Slovenska Mgr. Martina Šustra, PhD., za člena Rady pre rozpočtovú zodpovednosť podľa čl. 3 ods. 2 ústavného zákona Národnej rady Slovenskej republiky č. 493/2011 Z. z. o rozpočtovej zodpovednosti v znení neskorších predpisov a 2. konštatovať, že funkčné obdobie člena Rady pre rozpočtovú zodpovednosť je 7-ročné a začne plynúť dňa 4. júla 2022. Týmto môžete, vážený pán predsedajúci, otvoriť rozpravu. Ďakujem pekne, skončil som.
Hrnčiar, Andrej, podpredseda NR SR (2019-10-22):
Ďakujem. Prerušujem rokovanie o tomto bode programu. Pokračujeme v prerušenej rozprave v prvom čítaní o návrhu poslancov na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní (tlač 1725). Prosím poslankyňu Magdalénu Kuciaňovú, aby zaujala miesto určené pre navrhovateľov a spravodajcu z výboru pre hospodárske záležitosti poslanca Tibora Jančulu, aby zaujal miesto určené pre spravodajcov. Do rozpravy ešte je písomne prihlásený poslanec Marián Viskupič, ktorému týmto odovzdávam slovo. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 1725.)
Matečná, Gabriela, podpredsedníčka vlády a ministerka pôdohospodárstva a rozvoja vidieka SR (2019-09-11):
Ďakujem veľmi pekne, pán predsedajúci. Vážené pani poslankyne, páni poslanci, hlavný cieľom predloženého návrhu zákona je zosúladenie platnej právnej úpravy zákona o potravinách s legislatívou Európskej únie v oblasti potravín. Táto potreba zosúladenia vyplynula najmä v nadväznosti na prijatie nového nariadenia Európskeho parlamentu a Rady (EÚ) 2017/625 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva Európskej únie, ktoré je v celom rozsahu priamo uplatniteľné v členských štátoch Európskej únie od 14. decembra 2019. Zabezpečenie uplatňovania požiadaviek tohto nariadenia si vyžaduje zmenu zákona v oblasti pôsobnosti a úloh orgánov štátnej správy na úseku výkonu úradnej kontroly potravín. Na základe nariadenia Európskej únie 2017/625 sú novelou zákona orgány štátnej veterinárnej a potravinovej správy a orgány verejného zdravotníctva splnomocnené určiť na účely výkonu úradných kontrol potravín vstupujúcich do Európskej únie z tretích krajín hraničné kontrolné stanice, pričom sú zároveň oprávnené pozastaviť alebo zrušiť činnosť hraničných kontrolných staníc, ak nebudú spĺňať minimálne požiadavky ustanovené v nariadení Európskej únie 2017/625. Navrhovaná právna úprava odstraňuje aj niektoré aplikačné problémy, ktoré vyplynuli z kontrolnej činnosti orgánov úradnej kontroly potravín. Nedostatky sa týkali najmä oznamovania príchodu zásielok dovážaných prevádzkovateľmi potravinárskych podnikov z tretích krajín, spôsobu poverovania akreditovaných úradných laboratórií na výkon analýzy vzoriek odobratých pri úradnej kontrole potravín a vydávania úradných certifikátov orgánmi úradnej kontroly potravín prevádzkovateľom potravinárskych podnikov, ktorí vyrábajú potraviny v Slovenskej republike a ktorí umiestňujú potraviny na trh tretej krajiny. Na záver by som rada poďakovala za pozmeňujúci návrh, ktorý prispieva k vylepšeniu vládneho návrhu zákona. Vážený pán predsedajúci, pani poslankyne, poslanci, vzhľadom na vyššie uvedené dovoľujem si vás požiadať o prerokovanie a schválenie predloženého návrhu zákona a jeho posunutie do tretieho čítania. Ďakujem pekne.
Pročko, Jozef, poslanec NR SR (2022-05-24):
Marián ty si, ty máš rád čísla, takže ja ti poviem, že 1,85 eura dal Fico za osem rokov, za osem rokov, 1,65 daňový bonus dal za osem rokov, my len 75 euro za jeden rok. Marián, ty máš rád čísla. Dvesto rokov by musel Fico vládnuť, aby dal to, čo sme my dali za rok, Marián. Povedal si tu, že vzdelanie detí najprv a potom ich voľný čas. Už ti to tu dnes povedali, ja ti to zopakujem, Marián, ja som učiteľ, Marián, to ide ruka v ruke. Ty môžeš vzdelávať deti, ale tie deti potrebujú voľný čas, potrebujú motiváciu. Keby boli učitelia takí ako ty, Marián, tak tu tak tie deti, ty si nás na 30 minút uspal. Moji kolegovia učitelia, ktorí naozaj tie deti vzdelávali a vzdelávali ich spôsobom, že tie deti zaujali, keby boli takí ako ty, tak to je čistá katastrofa. Vy máte ministra školstva, Marián, máte ministra školstva, tak som, budem veľmi rád, keď bude spolupracovať, keď sa to vzdelanie naozaj tých detí a pôjde to jedna ruka s voľným časom. Povedal si, že systém nebude môcť nabehnúť do januára 2022. Vieš, kto toto rozpráva a kedy sa to rozpráva? Keď potrebuješ niečo dehonestovať a potrebuješ povedať „to nebude fungovať“. Marián, za pol roka sa to nedá spraviť, keď sa chce? Samozrejme, že sa to dá. Povedal si, že sa desíš aplikácie. Ty sa desíš aplikácie? Veď, saskári, vy chcete všetko, aby bolo na IT technológiách a ty sa desíš aplikácie v dnešnom svete? Marián, ja ti len poviem jednu vec, že naozaj mne je veľmi ľúto, že vy saskári, ktorí sa pasujete do pozície intelektuálov, nevidíte, že toto, čo robí teraz Igor Matovič, nie je vec pre tých, ktorí majú veľa peňazí, ale pre tých, ktorí to najviac potrebujú.
Zajac, Pavol, poslanec NR SR (2013-03-19):
Ďakujem všetkým predrečníkom. Ani raz som nepoužil slovo verejnoprospešné práce. Neviem, odkiaľ ste to nabrali, ale všimol som si vo všetkých troch vystúpeniach, že nikto z vás nenapadol to, aby zmysluplnú prácu sme našli pre aktivačných pracovníkov aj v štátnych podnikoch, v lesoch, v povodiach, v melioráciách. Ani od jedného z vás som to nepočul, ani pred mesiacom, keď som predkladal tento návrh zákona, ani teraz. To znamená, asi ste za to. Tak mi nepodsúvajte verejnoprospešné práce, ktoré som nepoužil ani raz. Ja viem, čo sú aktivačné práce. Ja som to na začiatku aj čítal, keď som hovoril, na čo majú slúžiť aktivačné práce. Majú slúžiť na to, aby si ľudia v hmotnej núdzi, aby si obnovili svoje pracovné návyky. A tých 63 eur je niekedy, v ťažkej životnej situácii, pre nich pomerne príspevok, ktorý im pomôže zvýšiť ich životný komfort. Pýtali ste sa, pán Jasaň, pri súbehu, či by dôchodca, dôchodcovia zo štátnej a verejnej správy odišli, neodišli, a naznačovali ste, že asi skôr že by neodišli, že čo by sa stalo. No stalo by sa to, že podľa toho návrhu tohto zákona by nebrali starobný dôchodok. Sociálna poisťovňa by usporila obrovské desiatky miliónov eur. Pri konsolidácii verejných financií asi, asi by sa nám zišli tieto desiatky miliónov eur. Sociálnej poisťovni by sa zišli tieto milióny eur. Takže my sme dávali na výber, aby títo pracovníci mohli si vyberať, či robia v štátnej, verejnej správe, alebo poberajú dôchodok. Ďakujem.
Laurenčík, Milan, podpredseda NR SR (2022-06-17):
Ďakujem, pán poslanec. Prosím, zaujmite miesto pre spravodajcu. Ja teraz otváram rozpravu, do ktorej som nedostal žiadnu písomnú prihlášku, preto sa pýtam, či sa do rozpravy hlási niekto ústne. Konštatujem, že nie, vyhlasujem teda rozpravu za skončenú. Predpokladám, že keď rozprava neprebehla, tak pani navrhovateľka nebude mať stanovisko k rozprave, či áno? Nie. Pán spravodajca, žiadate si záverečné slovo vy, pán spravodajca? Takisto nie, takže ďakujem vám pekne obom. Prajem vám pekný deň a prerušujem rokovanie o tomto bode programu. Ďakujem veľmi pekne Kolegyne, kolegovia, my budeme pokračovať ďalším bodom programu, a to je Správa o činnosti komisára pre osoby so zdravotným postihnutím za rok 2021 . Správa je uverejnená ako tlač 957 a spoločná správa výborov ako tlač 957a. Správu uvedie komisárka pre osoby so zdravotným postihnutím pani Zuzana Stavrovská, ktorú prosím, aby sa ujala slova. Nech sa páči, rečnícky pult je váš.
P. Hrušovský, predseda NR SR: (2004-09-24):
Budeme pokračovať v rokovaní správou o plnení štátneho rozpočtu Slovenskej republiky za I. polrok 2004 . Ešte predtým, ako udelím slovo pánovi podpredsedovi vlády, chcem vás informovať, že o ospravedlnenie svojej neúčasti na dnešnom rokovacom dni požiadali podpredseda Národnej rady Veteška, poslanci Kaliňák, Antošová, Bódy, Danko a pán poslanec Maxon. Poprosím teraz pána podpredsedu vlády, aby z poverenia vlády Slovenskej republiky uviedol správu o plnení štátneho rozpočtu Slovenskej republiky za I. polrok 2004. Nech sa páči, pán podpredseda.
Sulík, Richard, predseda NR SR (2011-06-01):
Prosím, hlasujte teraz o bodoch 1 až 31 zo spoločnej správy. (Hlasovanie.) Prítomných 140 poslancov, hlasovalo 74 za, 66 sa zdržalo. Tieto body sme schválili.
Šeliga, Juraj, podpredseda NR SR (2021-02-05):
Ďakujem. Pán poslanec Dostál ako spravodajca k tomuto návrhu. Nech sa páči.
Kollár, Boris, predseda NR SR (2023-01-31):
Áno. Prezentujme sa a hlasujeme. Je to jún, júnová. (Hlasovanie.) Prítomných 146 poslancov, za 75, proti 13, zdržalo sa 57, nehlasoval 1. Uvedený návrh pána poslanca Pellegriniho sme neschválili.
Kuffa, Štefan, poslanec NR SR (2012-12-11):
Ďakujem za slovo. Ja si myslím, že pán minister trhať rozpočet nebude. Ale si tak pamätám, vo štvrtok hovoril, že možno si to bude vyžadovať to riadenie týždenné, mesačné a, dovolím si povedať, možno takmer aj denné. Vidíme tu aj pozmeňujúce návrhy, ktoré tu sú. Je to dokument, ktorý sa predkladá, v priebehu aj roka 2013 určite sa bude meniť. A to sa mi celkom aj tak páčilo, že pán minister má tú ambíciu sledovať to podrobne, pod drobnohľadom má ten štátny rozpočet. Tak to je úplne super. A na predrečníka ešte som chcel reagovať. Spomínal tu tých hospodáriacich roľníkov, kúkoľ, tú burinu. Možno také inšpirujúce, ak dovolíte, k tým roľníkom by som spomenul, naozaj je tu taká skupina ľudí súkromne hospodáriacich roľníkov, ktorí majú ambíciu pomáhať tejto krajine, nechcú byť záťažou pre štátny rozpočet, naopak, nechcú nič, chcú tvoriť hodnoty, chcú mať vytvorené podmienky. Toto by sa mohlo naozaj dosiahnuť aj prípadne dobrou legislatívou, ani nie v štátnom rozpočte. V štátnom rozpočte by ste si mohli odrátať výdaje. Aké výdaje? Výdaje tých roľníkov, ktorí budú sa starať a živiť seba samých a svoje vlastné rodiny. Aj toto by mohla byť jedna z ciest pre Slovenskú republiku a slovenskú krajinu. Aj pani ministerke zdravotníctva však som to aj tak spomínal, zdravá výživa, aj to je jedna z ciest, ako znížiť aj výdaje, teda rozpočtové kapitoly pre rezort zdravotníctva. To nie je len o tom, liekmi napchávať tých ľudí, ale aj o tom, aby sme sa zdravo stravovali. To nie je to, čo všetko nám dnešný svet a hypermarkety ponúkajú, že aké je to super, v akých akciách je to, ale to, aby sme mali kvalitné naše slovenské výrobky. Poprosil by som, keby sme sa aj na to viac zamerali. Aj vládu by som teda poprosil, aby sme sa na to orientovali. Ďakujem.
Bugár, Béla, podpredseda NR SR (2018-02-02):
Nech sa páči, pani... Vidím, že chcete sa vyjadriť, len to tlačítko je potrebné. Takže, pani poslankyňa Kuciaňová, nech sa páči, môžte reagovať.
Pollák, Peter, poslanec NR SR (2021-01-12):
Ďakujem pekne za slovo. Ja sa budem asi znova opakovať, keďže váš kolega mi neodpovedal, tak ešte raz skúsim. Pán kolega, prosím, reagujte na moju otázku, ktorá znie: Akým spôsobom by ste znížili čísla nakazených a úmrtí na Slovensku? Prosím o vašu reakciu úplne vážne. Ďakujem.
T. Cabaj, podpredseda NR SR: (2009-10-29):
Len pre tých, ktorí to budú v noci pozerať, musím povedať pre poriadok, že prerokovávame Správu o poľnohospodárstve a potravinárstve v Slovenskej republike za rok 2009. (Reakcia z pléna.) V Slovenskej republike stav za rok 2008. Vydržte, všetko dočítam do konca, to je tlač 1215. A Správa o lesnom hospodárstve v Slovenskej republiky 2009, stav za rok 2008, tlač 1216. Lebo ak niekto pozerá v televízii, tak určite nevedel, o čom sa momentálne diskutuje. Vyhlasujem obedňajšiu prestávku. (Prerušenie rokovania o 12.02 hodine.) (Pokračovanie rokovania o 14.00 hodine.) Šiesty deň rokovania 42. schôdze Národnej rady Slovenskej republiky 29. októbra 2009 o 14.00 hodine
M. Číž, podpredseda NR SR: (2009-02-11):
vládnom návrhu zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov . Vládny návrh má parlamentnú tlač č. 829 a spoločná správa výborov je uverejnená ako tlač 829a. Slovo má opäť pán minister Raši a uvedie tento vládny návrh.
Gyimesi, György, poslanec NR SR (2021-10-20):
Ďakujem pekne, pán podpredseda, za slovo. Vážené dámy, vážení páni, hnutie OĽANO a celá táto koalícia považuje vizuálnu dvojjazyčnosť za mimoriadne dôležitú, považujeme za dôležité to, aby sa občania Slovenskej republiky bez ohľadu na to, akej národnosti sú, cítili vo svoje vlasti ako doma, a k tomu napomôžu, alebo napomôže aj to, ak si vedia na dopravnej tabuli, ktorá navádza účastníka cestnej premávky do určitého cieľa, prečítať ten názov okrem jazyka, ako okrem nápisu v štátnom jazyku aj v nápise v tej danej národnostnej menšiny alebo národnostnej komunity, ako sa to snažím vysvetľovať. Tento návrh zákona bude mať mierne dopady na rozpočty obcí, ktoré sú nekvantifikovateľné, pretože sa nejedná o povinnosť osádzať tieto dopravné tabule, ale len o možnosť, veľmi jednoducho sa dám obísť aj táto minimálna prekážka, a to tým, že sa budú tieto tabule vymieňať alebo osádzať spoločne s tými ostatnými, keď sa budú meniť, pretože správcovia ciest pravidelne tieto tabule menia. V tomto je problém nevidím. Ale to, čo považujeme za významné, je, že tento zákon má významné sociálne vplyvy, nemá vplyvy na životné prostredie ani na podnikateľské prostredie. Ja by som vás v mene národnostných komunít chcel požiadať o podporu tohto zákona, pretože to je taký prvý významnejší zákon, ktorý prijímame pre nich, a poprosím aj opozíciu, pretože aj oni majú voličov, ktorí nie sú len slovenskej národnosti, aby sa pridali k tejto iniciatíve a tento zákon podporili. Ďakujem pekne.
Blanár, Juraj, podpredseda NR SR (2023-03-30):
Ďakujem, pán spravodajca. Otváram rozpravu, do ktorej som obdržal jednu písomnú prihlášku, ako poverený člen poslaneckého klubu SME RODINA pán poslanec Miloš Svrček, ktorému udeľujem slovo, a potom dám možnosť prihlásiť sa ústne do rozpravy a evidujem prihlášku pána spravodajcu Kyselicu. Nech sa páči, pán poslanec Svrček.
Karahuta, Jaroslav, poslanec NR SR (2022-11-08):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie, aby predmetný vládny návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Drábiková, Lucia, poslankyňa NR SR (2020-06-09):
Ešte tri a pol minúty, fajn. Čiže môj postoj je takýto. Som za obmedzenia nedeľného predaja. Som za to, aby v nedeľu prioritne boli zavreté prevádzky, ako sú hypermarkety, možno tie obchodné centrá. Ale chcem povedať jednu vec, táto diskusia tu síce už beží takmer 20 rokov, ale aj tak si stále myslím, že tá diskusia vzhľadom aj na to, akým vývinom počas tejto koronakrízy naša krajina prechádza, nie je ešte dostatočná na to, aby sme pristúpili k jasnému rozhodnutiu, a preto, žiaľ, nepodporím tento návrh zákona. Ale chcem povedať, že toto moje rozhodnutie pramení, pramení aj z tých možných rizík, ktoré tu už boli pomenované. A chcem ešte povedať na margo koaličnej zmluvy, koaličná zmluva nie je to, že ma k niečomu niekto láme alebo núti, koaličná zmluva je dohoda strán a poslancov, ktorí sa rozhodli, že budú postupovať spoločne (zaznievanie gongu), aby dosiahli verejné dobro a aby ho dosiahli tým, že držia spolu. Ďakujem pekne. (Potlesk.)
P. Hrušovský, predseda NR SR: (2003-03-06):
(Hlasovanie.) Prítomných je 129 poslancov, za 54, proti 74, zdržal sa 1. Návrh sme neschválili. Ďalší návrh.
Martinák, Ľuboš, poslanec NR SR (2011-10-21):
Pán predseda, v rozprave vystúpil jeden poslanec, ktorý však nepodal žiaden procedurálny návrh, a preto, pán predseda, dajte hlasovať o tom, že Národná rada Slovenskej republiky berie na vedomie Správu o lesnom hospodárstve v Slovenskej republike 2010.
M. Číž, podpredseda NR SR: (2009-12-08):
Vážení kolegovia, poprosím zaujať miesta v poslaneckých laviciach. Ďakujem pekne. Takže, vážené panie poslankyne, vážení páni poslanci, budeme pokračovať v prerušenom rokovaní hlasovaním. Poprosím spravodajkyňu, ktorú určil navrhnutý gestorský výbor pre zdravotníctvo, pani poslankyňu Gabániovú, aby uviedla hlasovanie v prvom čítaní o návrhu poslankyne Národnej rady Slovenskej republiky Ľudmily Muškovej na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení zákona č. 99/1963 Zb. Občiansky súdny poriadok v znení neskorších predpisov (tlač 1341). Máte slovo, pani poslankyňa.
Bugár, Béla, podpredseda NR SR (2016-10-26):
Ďakujem pekne, pán spravodajca. Otváram rozpravu a pýtam sa, či sa hlási niekto ústne do rozpravy, nakoľko nemám žiadnu písomnú prihlášku. Ako jediný pán poslanec Jurzyca. Končím možnosť sa prihlásiť do rozpravy. Nech sa páči, máte slovo.
I. Mikloš, poslanec: (2008-06-18):
A musím povedať, že ak vy, pán minister, hovoríte o neporiadku, ktorý som vraj mal zanechať na ministerstve financií, tak ma to naozaj zaráža. Zaráža ma to, pretože chcem vám povedať, že za môjho ministrovania a za vlády Mikuláša Dzurindu nedošlo k úniku informácií pri zmene centrálnej parity tak, aby sa na tom mohli nabaliť súkromné subjekty stovkami miliónov korún. Nedošlo, pretože poriadok na ministerstve existoval a existovalo rešpektovanie pravidiel, čo zjavne dnes je problém.
Blaha, Ľuboš, podpredseda NR SR (2024-06-11):
Pani poslankyňa Dana Kleinert.
J. Mikuš, poslanec NR SR: (2003-06-17):
P. Rusko, podpredseda NR SR: Prosím,  prezentujme sa a hlasujme. (Hlasovanie.) Prítomných je 77 poslancov, za 75, proti 1, nikto sa nezdržal, nehlasoval 1. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. Nasleduje návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 289/1995 Z. z. o dani z pridanej hodnoty v znení neskorších predpisov. Návrh vlády ste dostali ako tlač 270. Prosím pána podpredsedu vlády a ministra financií, aby návrh vlády odôvodnil.
Laurenčík, Milan, podpredseda NR SR (2021-05-13):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do dvanástej hodiny tri otázky na predsedu vlády Slovenskej republiky a dvadsaťpäť otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Teraz prosím pána predsedu vlády Slovenskej republiky, pána Eduarda Hegera, aby oznámil, kto z členov vlády bude zodpovedať na otázky za neprítomných členov vlády. Pán predseda, máte slovo, nech sa páči.
Šimko, Jozef, poslanec NR SR (2021-03-19):
Ďakujem pekne za slovo. Vážený pán predsedajúci, vážené kolegyne, vážení kolegovia, ja som si podrobne vypočul pána poslanca Blahu a dovolím si povedať, že pán poslanec Blaha i napriek tomu, že niektorí kolegovia poslanci zo súčasnej vládnej koalície hovoria, že hovoril nezmysly, ja hovorím zase opačne, že ukážkovo rozobral pán poslanec Blaha súčasnú sociálnopolitickú a ekonomickú situáciu na území Slovenskej republiky. Ja si dovolím povedať, že už dnes hádam slepý nevidí to, že, skrátka, v akom stave sa nachádza naša krásna Slovenská republika. Situácia, dámy a páni, je skutočne kritická, obdobne hovorím to isté, ako hovorí pán poslanec Blaha, však to je, už neni mysliteľné, ako žijú ľudia v niektorých regiónoch na juhu Banskobystrického samosprávneho kraja, na Gemeri, na Malohonte. Vážené dámy, vážení páni, ja si dovolím otvorene povedať, že pán premiér Matovič sa dostal k moci za pomoci klamstiev a nenávisti. Nože sa len zamyslime, ako keď vycestoval do Francúzska a poukazoval na istú vilu, že to je Počiatkova vila, že to je majetok občanov Slovenskej republiky, ale dneska nič sa nedeje. A preto vyzývam pána premiéra Matoviča, nech teda, ak je to ukradnutá vila alebo pán Počiatek to ukradol, prosím, nech začnú trestné stíhanie a nech tohto Počiatka berú na zodpovednosť. Dámy a páni, čo sa týka očkovania, vieme všetci veľmi dobre, že slávnostne, s pompézou sme prijímali, alebo teda vítali Sputnik. Sputnik V z Ruskej federácie. Dámy a páni, ale čo urobí naša vládna garnitúra? Urobia jednu vec, začínajú testovať myši a potkany práve s touto vakcínou, a pritom už niektoré štáty, desiatky štátov na svete už očkujú s touto vakcínou a my len špekulujeme, špekulujeme. Ja osobne si dovolím otvorene povedať, že už tu na Slovensku nič iné nepomôže, tak ako hovorí pán poslanec Blaha, ako to aj inde, ostávajú len a len predčasné voľby.
Vaľová, Jana, poslankyňa NR SR (2013-03-15):
Ďakujem veľmi pekne. Pán kolega Lipšic, neodpustím si takú poznámku, možno preto som aj vykríkla. Myslím si, že, alebo upozornila vás hlasnejšie, ja si nemyslím, že by pán minister bol tak krátko v advokácii, aby nevedel čítať paragrafy, aby v tejto sále vedel čítať paragrafy iba niekto. A možno aj preto je práve minister spravodlivosti, pretože veľmi dlho pôsobí v praxi. Nie som právnička, ale možno by som sa chcela s vami podeliť, a musím povedať v prvom rade, že som za najprísnejšie tresty pre tých, ktorí drogy predávajú, pre tých, ktorí zneužívajú. Som proti hazardu. Dokázala som to aj v meste Humenné, ako jedno z mála miest som zrušila hazard v meste, mala som päť protestov prokurátorov, ťažko som s týmto bojovala. A hovorím, že určite nie som za to, aby títo ľudia, ktorí páchajú trestnú činnosť, mali iba taký jednoduchý pobyt na slobode, ale aby boli potrestaní a odsúdení aj najvyššími trestami. Ale nie som právnička, ale musím sa s vami podeliť v krátkosti s cestou. Ja som kedysi pracovala v Protidrogovom fonde a mala som pracovnú cestu v Spojených štátoch amerických, kde sme sa práve zúčastnili na takýchto protidrogových súdoch. Chcem povedať, že nemyslím si, že z každého malého zlodejíčka alebo z mladého človeka, ktorý je niekde na gymnáziu, ktorého prichytia a fajčí nejakú trávu, pretože ho kamaráti nahovorili, a možno ho nahovorili aj preto, aby bol odvážny, okamžite vzniká veľký delikvent. Treba sa ísť pozrieť do Spojených štátov, kde pracujú protidrogové súdy, kde títo ľudia sú na slobode, kde ich normálne zoberú a nedajú ich do väzenia. Pretože väzenie ich ešte pokazí. Pokazí ich. A zoberú a normálne na, ale je to na dlhšiu debatu, ja sa možno prihlásim v druhom čítaní, aby som sa s týmto podelila. A práve na tejto slobode sú tam ľudia, ktorí pracujú v resocializácii, kde ten sudca dostáva podrobnú správu, kde ich monitorujú a kde títo ľudia sa zaradia do pracovného procesu a títo ľudia... Nekričte na mňa, pán Lipšic, ste prihlásený. A kde títo ľudia jednoducho sa dokážu zaradiť do života. Nemyslím si, že z každého mladého človeka môžme hneď urobiť delikventa. Radšej sa snažme im pomôcť, ale tých, čo páchajú takéto trestné činy silné, týchto potrestajme. Ďakujem.
Paška, Pavol, predseda NR SR (2013-12-06):
Pán poslanec Sulík.
Blaha, Ľuboš,  podpredseda NR SR (2024-02-21):
Na fakt... aha, takto, pani poslankyňa Mária Kolíková sa prihlásila opäť do rozpravy, ak som správne pochopil, v rámci rozpravy. Nech sa páči.
P. Hrušovský, predseda NR SR: (2004-07-06):
(Hlasovanie.) 129 prítomných, 106 za návrh, 1 proti, 22 sa zdržalo. Návrh zákona sme schválili do druhého čítania . Prosím ďalší návrh. A. Hajduk, poslanec: Pán predseda, prosím, dajte hlasovať o tom, že Národná rada  v súlade s vaším rozhodnutím prideľuje  predložený vládny návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre pôdohospodárstvo a Výboru Národnej rady pre hospodárstvo, privatizáciu a podnikanie. Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo s tým, že určené výbory vládny návrh zákona prerokujú v termíne do 27. augusta 2004 a gestorský výbor do 3. septembra 2004.
V. Veteška, podpredseda NR SR: (2007-01-30):
Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení zákona č. 331/2005 Z. z. a o doplnení zákona č. 507/2001 Z. z. o poštových službách v znení neskorších predpisov (tlač 157). Návrh na jeho pridelenie na prerokovanie vo výboroch máte v rozhodnutí č. 157. Nech sa páči, pán minister hospodárstva Jahnátek, uveďte vládny návrh.
Kišš, Štefan, poslanec NR SR (2024-01-11):
Ďakujem pekne, Marek, aj za tvoje poznámky a taký, v časti tvojho prejavu aj ten, aj ten prepis tých rozhovorov, ktoré, ktoré boli na chate a ešte neviem, kde všade tých teda rôznych obvinených, ktorých sa dotýka, dotýka táto novela a mňa na, a je dobré si to pripomenúť, pretože, pretože takto človek lepšie precíti to, o čo tu vlastne ide a mňa na tomto celom fascinuje ten cynizmus, s akým títo ľudia sa dokážu vôbec rozprávať o týchto témach a vôbec riešiť túto legislatívu a rôzne verejné rozhodnutia a ten cynizmus je, je dosť zjavný aj pri rôznych finančných dopadoch, ktoré, ktoré nás čakajú a v dôsledku aj tejto legislatívy. Ja som hovoril vo svojich vystúpeniach o tých, o tých finančných investíciách a takýchto akože väčších peniazoch, ale čo sa týka eurofondov a vôbec európskych peňazí, tak aj tu nám hrozí opäť, že prídeme o eurofondy kvôli napríklad tejto legislatíve. Európska komisia nám už poslala nejaké, nazvime to, varovanie. Zatiaľ nevieme teda ešte, ako presne to bude vyzerať, ale, ale poslala nám list, aby vláda nepokračovala v tomto zrýchlenom procese a vôbec v takejto legislatíve, pretože aj tresty za korupciu na eurofondoch majú byť exemplárne, pretože si Únia chce, chce strážiť svoje zdroje. A to isté sa, to isté sa týka aj plánu obnovy, kde už sme videli niekoľko pokusov o jeho zmenu a teraz to už musím skrátiť, ale, ale najnovšie aj návrh na zrušenie NAKA, bude mať implikácie pre plán obnovy, pretože jedna z reforiem hovorí o NAKA, kde môžme tiež prísť o európske peniaze.
Jurinová, Erika, podpredsedníčka NR SR (2013-04-16):
Pán poslanec Podmanický. (Reakcie z pléna.)
Hargaš, Ján, poslanec NR SR (2024-01-09):
Ďakujem za slovo, pán predsedajúci. Ja už som sa dlhšie chystal odcitovať odporúčania Benátskej komisie, ktoré, ktoré vo svojom, vo svojom náleze písal aj Ústavný súd. Je to, je to rozhodnutie 13/202,2 a teda hovorím to aj v reakcii na tú, na tú, na ten váš príspevok, pani kolegyňa, kde ste hovorili o tom medzinárodnom kontexte. Benátska komisia tiež konštatovala, že hoci neexistujú medzinárodné štandardy týkajúce sa dĺžky legislatívneho procesu, možnosť verejnej diskusie musí byť zachovaná. Tu chcem podotknúť, že rozprava v parlamente nesupluje verejnú diskusiu, pretože tým, že ten zákon nejde cez štandardný legislatívny proces, tak viacero pripomienkujúcich subjektov nemá možnosť aj formálne, napríklad formou hromadnej pripomienky, predložiť svoje pripomienky, ktoré sa potom riešia v zmysle štandardných, štandardných postupov. Benátska komisia opakovane konštatovala, že opatrnosť a sebaobmedzenie sú nevyhnutné, keď sa postupuje v skrátenom legislatívnom konaní, a hoci tento postup môže byť v súlade s národnou legislatívou, takýto prístup nie je vhodný pre prijímanie zákonov v prípade komplexných a citlivých záležitostí, ktoré majú významný sociálny a politický dopad a je veľmi otázny z hľadiska transparentnosti, inkluzívnosti, demokratickej legitimity a zodpovednosti. Čiže zopakujem tú kľúčovú časť, že takýto postup môže byť v súlade s národnou legislatívou, ale aj tak nie je vhodný pre prijímanie zákonov v prípade komplexných a citlivých záležitostí, ktoré majú významný sociálny a politický dopad. Ja naozaj považujem takéto rozsiahle zmeny do Trestného poriadku, neodôvodnené rušenie ÚŠP, tie argumenty sme tu pánovi ministrovi vyvracali, už, už druhý deň nereagoval na ne, za naozaj zásadnú zmenu a zobral by som si toto odporúčanie Benátskej komisie naozaj, naozaj k srdcu.
Hrušovský, Pavol, podpredseda NR SR (2011-07-08):
Pani poslankyňa Kiššová.
Budaj, Ján, poslanec NR SR (2017-02-07):
Ja budem tak trochu k celkovej situácii. Ja som rád, že práve hovoril pán Číž, lebo skutočne ilustroval to... (Prerušenie vystúpenia predsedajúcim.)
Hraško, Igor, poslanec NR SR (2014-05-28):
Ďakujem pekne, kolega Bugár, za vašu reakciu a pripomenul ste mi ešte jednu príhodu, ktorú som zažil. Kamarát choval doma krátkosrstého jazvečíka na poľovné účely, lebo jeho otec bol poľovník vášnivý. Chodili s ním, mal výcvik a tak isto chodieval som ku nim domov ako bežný kamarát. Tak isto som sa poznal s tým psom, bola to sučka a jedného času proste som prišiel a asi sa jej čosi nezdalo, alebo neviem čo, skočila a chňapla ma do ksichtu. A samozrejme bol som nahnevaný, nebolo to až také samozrejme nejaké extrémne, že by mi ublížila. Mal som akurát stopy na nose po dvoch zuboch a jednu na líci, ale vyslovene som na toho psa škaredo povedal, že ma uhryzol bez dôvodu atď. No mali ste vidieť reakciu toho psa. Strašne sa hanbil. To bolo vyslovene na ňom vidieť a normálne ma prišiel odprosiť, ale nemyslím si, že takýto pes by mal byť považovaný zrazu za nebezpečného za to, že v nejakej zlej situácii proste urobil niečo, čo možno ani sám nepredpokladal. Takže naozaj tento zákon proste by potom takéhoto psa eliminoval a chcel by som vidieť, ako by mu potom jeho majiteľ mal vytvoriť iné podmienky na jeho držanie v tom byte, kde ho držal, ako mal doposiaľ. Takže naozaj tento zákon nie je dobrý a naozaj treba si premyslieť, či pokračovať v jeho prerokovávaní ďalej, alebo nie.
M. Hort, podpredseda NR SR: (2007-05-17):
A teraz dávam slovo spoločnému spravodajcovi z výboru pre verejnú správu a regionálny rozvoj pánovi poslancovi Petrovi Dubravayovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec, máte slovo.
Gál, Gábor, poslanec NR SR (2010-07-08):
Sľubujem. (Potlesk.)
Galek, Karol, poslanec NR SR (2016-06-16):
V rozprave vystúpili traja poslanci a nebol predložený žiaden návrh, prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Glváč, Martin, podpredseda NR SR (2018-09-13):
Ďakujem. Prerušujem rokovanie o tomto bode programu. A pristúpime k druhému čítaniu o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 988, spoločná správa výborov má tlač 988a. Prosím ministra dopravy a výstavby Slovenskej republiky Árpáda Érseka, aby vládny návrh zákona odôvodnil. Nech sa páči.
Žiga, Peter, podpredseda NR SR (2024-02-27):
Poslanec Pročko.
Laššáková, Jana, podpredsedníčka NR SR (2014-06-25):
Pán poslanec Hlina, nechcete reagovať? Nie. Vyhlasujem rozpravu za skončenú. Pán minister, chcete zaujať stanovisko? Nech sa páči, máte slovo.
Cibulková, Katarína, poslankyňa NR SR (2011-03-23):
Keďže neprešiel prvý procedurálny návrh, dajte, pán predsedajúci, hlasovať o druhom, ktorý znel, vrátiť prejednávaný návrh zákona predkladateľovi na dopracovanie.
Ďuriš Nicholsonová, Lucia, podpredsedníčka NR SR (2018-10-16):
Jedna faktická poznámka. Pán poslanec Puci, nech sa páči.
B. Bugár, podpredseda NR SR: (2004-09-07):
Pán podpredseda vlády, chcete sa vyjadriť k rozprave? Nie. Pán spravodajca, chcete sa vyjadriť k rozprave? Nie. Ďakujem. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. , ktorý ste dostali ako tlač 840. Pán podpredseda vlády a minister financií Ivan Mikloš, nech sa páči, máte slovo.
P. Dubravay, poslanec: (2007-05-17):
Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku. Vládny návrh zákona, ktorým sa mení a dopĺňa zákon č. 254/1998 o verejných prácach, prerokovali všetky uvedené výbory Národnej rady takto: Národnej rade Slovenskej republiky ho odporúča schváliť s pripomienkami, po prvé, Ústavnoprávny výbor Národnej rady svojím uznesením č. 161 z 25. apríla 2007, ďalej Výbor Národnej rady Slovenskej republiky pre hospodársku politiku svojím uznesením č. 134 zo 17. apríla 2007 a Výbor Národnej rady Slovenskej republiky pre verejnú správu a regionálny rozvoj uznesením č. 68 z 3. mája 2007. Z uznesení výborov Národnej rady Slovenskej republiky uvedených pod bodom III tejto správy vyplynuli pozmeňujúce a doplňujúce návrhy, ktoré sú uvedené v spoločnej správe, a preto ich nebudem čítať. O pozmeňujúcich a doplňujúcich návrhoch odporúča gestorský výbor hlasovať spoločne o bodoch 1, 2 a 3 s odporučením schváliť. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 254/1998 Z. z. o verejných prácach, vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 254/1998 Z. z. o verejných prácach, v znení schválených pozmeňujúcich a doplňujúcich návrhov uvedených v tejto správe a prednesených v rozprave schváliť. Predmetná správa výborov Národnej rady Slovenskej republiky o vládnom návrhu zákona, ktorým sa mení a dopĺňa zákon č. 254/1998, bola schválená v druhom čítaní uznesením gestorského výboru č. 71 zo 4. mája 2007. Výbor ma určil za spoločného spravodajcu a súčasne ma poveril, po prvé, predniesť spoločnú správu výborov na schôdzi Národnej rady, po druhé, navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy, a hlasovať o predmetnom vládnom návrhu zákona ihneď po ukončení rozpravy k nemu (§ 83 ods. 2 a § 86 zákona č. 350/1996). Zároveň po skončení druhého čítania pristúpiť k tretiemu čítaniu ihneď podľa § 84 ods. 2 zákona č. 350/1996 Z. z. o rokovacom poriadku Národnej rady v znení neskorších predpisov. Pán predsedajúci, skončil som, prosím, otvorte rozpravu.
Hlina, Alojz, poslanec NR SR (2012-12-11):
Ďakujem veľmi pekne. Nie všetko som počul, ale k tomu, čo som zachytil, len takú drobnú poznámku poviem. Som rád, že pán Mikloš pripomenul, že Čína, to nie sú len predavači sandálov. To je dobre. A je dobre, keď prípadne to odkážete aj kolegovi, ktorý je pod vami. A mne prišlo úplne zbytočné politické gesto neprijatia čínskeho veľvyslanca v tomto kontexte. A ešte jednou drobnou poznámkou si dovolím na záver povedať, že ja som ten posledný, ktorý by boľševika či už čínskeho alebo hocijakého obhajoval. Ale tie zvláštne paradoxy, ktoré sme mali možnosť aj vidieť v novinách, ako tá diaľnica obchádzala ten jeden dom, to je taký režim, ako tam je. Ja si neviem predstaviť, kto by sa tu vzoprel nieže štátnej moci, kto by sa tu vzoprel jednej firme. Však by nestihol ani dvere zatvoriť. Čiže to sú také tie zvláštne paradoxy, ale naozaj to som chcel teda oceniť, že si všímam to, že Čína sa mení a nie sú to predavači už len sandálov. Ďakujem.
Jurinová, Erika, podpredsedníčka NR SR (2014-10-29):
Dávam slovo poslednému prihlásenému rečníkovi pánovi Ladislavovi Petrášovi.
Laššáková, Jana, podpredsedníčka NR SR (2014-05-28):
Ďakujem pekne, pani spravodajkyňa. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Pán navrhovateľ, ďakujem vám, pani spravodajkyňa, tiež. Prerušujem rokovanie o tomto bode programu. Ďalej nasleduje prvé čítanie o návrhu poslankyne Lucie Nicholsonovej na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní, školský zákon a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona má tlač 923. Návrh na jeho pridelenie na prerokovanie výborom je v rozhodnutí 927. Nech sa páči, pani poslankyňa Nicholsonová, uveďte návrh. [Rokovanie o návrhu poslankyne Národnej rady Slovenskej republiky Lucie Nicholsonovej na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 923.]
Ľ. Kaník, minister práce, sociálnych vecí a rodiny SR: (2004-06-25):
Ľ. Navrátilová, poslankyňa: Takže najprv budeme hlasovať o bodoch...
Huba, Mikuláš, poslanec NR SR (2014-05-13):
Ďakujem pekne za slovo. Vážený pán predseda, dámy a páni, navrhujem, aby do programu 35. schôdze Národnej rady bol zaradený bod, v rámci ktorého by sme boli informovaní a mohli sa vyjadriť k zámeru na výstavbu veľkokapacitných garáží s kapacitou 222 parkovacích miest pod areálom Bratislavského hradu. Odôvodnenie: Ako poslanci Národnej rady sme podchvíľou konfrontovaní zo strany médií i občanov, našich voličov, vo veci výstavby tohto objektu, ktorý nielenže v prípade realizácie by kládol nemalé nároky na štátny rozpočet, ale ohrozil by podľa dostupných informácií aj cenné archeologické nálezy, ktoré sa našli v areáli hradu, a keďže nie sme dostatočne informovaní, myslím, že hovorím za väčšinu tu prítomných, nemôžme ani reagovať.
M. Hort, podpredseda NR SR: (2009-04-16):
Uzatváram možnosť prihlásiť sa s faktickou poznámkou. Nech sa páči.
V. Veteška, podpredseda NR SR: (2005-06-29):
P. Bódy, poslanec: Ďakujem pekne za slovo, pán predsedajúci. Ctené kolegyne, ctení kolegovia...
Hrnčiar, Andrej, podpredseda NR SR (2016-10-20):
Pán poslanec Krajniak, reakcia ako na faktické poznámky. (Reakcia z pléna.) Nech sa páči, ďalej v rozprave vystúpi pán poslanec Drobný.
Tomáš, Erik, poslanec NR SR (2023-06-21):
Ja len chcem oznámiť termín hlasovania. Termín hlasovania o tomto bode bude zajtra o jedenástej. Ďakujem.
Pavlis, Pavol, poslanec NR SR (2016-09-12):
Ďalej, pán predseda, dajte hlasovať, že v súlade s vaším rozhodnutím bude predmetný návrh pridelený výborom: ústavnoprávnemu výboru, výboru pre hospodárske záležitosti a výboru pre pôdohospodárstvo a životné prostredie. Aby ďalej za gestorský výbor bol určený výbor pre pôdohospodárstvo a životné prostredie a aby predmetný návrh výbory prerokovali do 30 dní a gestorský výbor do 32 dní.
P. Hrušovský, podpredseda NR SR: (2002-05-31):
Paani poslankyňa.
V. Veteška, podpredseda NR SR: (2005-06-22):
vládnom návrhu zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a o zmene a doplnení niektorých zákonov (tlač č. 1109), spoločná správa č. 1109a. Prosím podpredsedu vlády a ministra spravodlivosti pána Lipšica, aby odôvodnil vládny návrh zákona.
Kollár, Boris, predseda NR SR (2022-12-06):
Pani poslankyňa Tabák. Prepadá poradie. Pani poslankyňa Bittó Cigániková.
Hrušovský, Pavol, predseda NR SR (2011-11-30):
Hlasujeme, páni poslanci, o návrhu, ktorý za skupinu poslancov predložil pán poslanec Matej. (Hlasovanie.) 143 prítomných, 79 za, 63 sa zdržalo, 1 nehlasoval. Schválili sme pozmeňovací návrh.
Laurenčík, Milan, podpredseda NR SR (2021-05-05):
Na faktické poznámky bude reagovať pán poslanec Martin Borguľa. Nech sa páči.
Halgašová, Jarmila, poslankyňa NR SR (2022-06-29):
Ďakujem, pán predseda. V rozprave k uvedenému návrhu zákona vystúpilo päť poslancov. Pozmeňujúci návrh podal pán poslanec Fecko, Svrček a ja. Keďže boli včera v rozprave podané pozmeňujúce návrhy, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Bugár Béla, podpredseda NR SR (2017-09-14):
Páni poslanci, nepočujem! O presun?
Paška, Pavol, predseda NR SR (2012-08-10):
Hlasujeme. (Hlasovanie.) 128 prítomných, 46 za, 80 proti, 2 sa zdržali. Neschválili sme pozmeňujúci návrh.
B. Bugár, podpredseda NR SR: (2004-01-20):
Ľ. Navrátilová, poslankyňa: Ďakujem za slovo, pán predsedajúci. Téma zvyšovania dôchodkov je v parlamente vždy predmetom veľkých politických turbulencií a domnievali sme sa, že pokiaľ uzákoníme spôsob zvyšovania dôchodkov, vyhneme sa týmto nepríjemným diskusiám a prestane sa z tejto témy vytĺkať politický kapitál. Ocitli sme sa však v zvláštnej situácii, a respektíve v situácii neštandardnej. Neštandardnosť tejto situácie je v tom, že prišla daňová reforma, ktorá postihuje isté časti obyvateľstva, a najmä dôchodcov, ktorí sa dokážu najmenej brániť. Ak sa pozrieme na prezidentom vrátený zákon o dôchodkovom sporení, ktorý na tejto pôde bol predmetom vážnych sporov a nakoniec sa ho podarilo prijať v podobe, ktorá je pre mňa nielen prijateľná, ale zodpovedá aj mojim predstavám o dôchodkovom sporení, chcem pripomenúť, že vládny návrh zákona neobsahoval žiadne kompenzácie dopadov zvyšovania, predovšetkým dane z pridanej hodnoty. Chcem pripomenúť, že to bola pani poslankyňa Bauer, ktorá, dá sa povedať, že na poslednú chvíľu predložila doplňujúci návrh, ktorým sa zvyšovanie dôchodkov oproti zákonu o dôchodkovom sporení zmenilo tak, aby sa aspoň čiastočne od začiatku roka kompenzovali zvýšené náklady dôchodcov. Rozpočet Sociálnej poisťovne ráta so zvýšením dôchodkov roku 2004 vo výške 8 percent na pol roka, čo predstavuje, ako to už bolo uvedené, 3 549 tisíc korún. Toto zvýšenie, ktoré by malo byť realizované 1. júla, je vlastne zvýšenie na šesť mesiacov. Pán prezident nehovorí nič iné, len nás žiada, aby sme osempercentné zvýšenie schválili od 1. februára. Ja by som s týmto návrhom nemala problém. Problém mám s niečím iným. Keby zároveň pán prezident zrušil ďalšie zvyšovanie dôchodkov v decembri, bola by som zdvihla za tento jeho návrh ruku. Avšak ďalšie zvyšovanie dôchodkov v decembri podľa schváleného zákona o dôchodkovom sporení bude znamenať podľa môjho odhadu nárast o ďalšie 3,5 miliardy korún, to znamená, že východisková situácia pre rok 2005 bude zvýšenie asi vo výške 13 percent rozpočtu Sociálnej poisťovne. Ak k tomu pripočítame ďalších 6,7 percenta, ktoré predpokladám, že bude valorizácia v budúcom roku, za dva roky by sa zvýšili dôchodky o 20  percent. Niežeby to bolo nejako veľmi veľa, ale na rozdiel od mojich predrečníkov ja by som chcela byť aj zodpovedná voči Sociálnej poisťovni, a myslím si, že zvýšenie o 25  percent zdecimuje zdroje Sociálnej poisťovne tak, že tí dôchodcovia nakoniec nebudú mať zvýšené dôchodky vôbec. Domnievam sa, že  táto neštandardná situácia sa musí riešiť neštandardným spôsobom. Poslanci Slobodného fóra nezahlasujú za návrh predložený pánom prezidentom, ale zároveň pripravia opatrenia, ktoré, po prvé, budú kompenzovať tieto zvýšené náklady do konca roka,  a po druhé, nevytvoria pre Sociálnu poisťovňu východiskovú situáciu pre rok 2005, ktorá nebude finančne zvládnuteľná. Ďakujem za pozornosť.